
                                                        Referat de aprobare 

· la proiectul de hotărâre privind aprobarea modificării unor poziţii din inventarul bunurilor care aparţin domeniului public al municipiului Marghita şi constituirea unor numere cadastrale  în vederea deschiderii de cărţi funciare noi pentru terenuri ce reprezintă drumul de exploatare din extravilanul municipiului Marghita și sat Ghenetea

  Referatul de aprobare are la bază prevederile art. 6 alin(3) şi art. 30 din Legea nr. 24/2000, privind normele de tehnică legislativă pentru elaborarea actelor normative, republicată, cu modificările şi completările ulterioare, precum și art.136 alin(8) lit. ”a” din OUG nr. 57/2019, privind Codul administrativ ,reprezentând instrumentul de prezentare şi motivare a proiectului privind aprobarea modificării unor pozitii   din inventarul bunurilor care aparțin domeniului public al municipiului Marghita si constituirea de numere cadastrale in vederea deschiderii de cărți funciare noi pentru terenuri din intravilanul municipiului Marghita  
Motivul elaborări acestui proiect de hotărâre îl constituie, cu precădere, necesitatea  corelării situaţiei din teren cu inventarul bunurilor care alcătuiesc domeniul public al orașului; terenurile care formează obiectul prezentului proiect de hotărâre reprezintă în natură drumuri incluse deja în domeniul public al municipiului Marghita odată cu întocmirea primului inventar(HCL nr.35/1999 și atestată prin HG nr. 970/2002, anexa  6 . 
Având în vedere că majoritatea lucrărilor de intervenţie la infrastructura rutieră se autorizează, în baza unor documentaţii tehnice complexe, cuprinzând inclusiv acte de proprietate, apare nevoia introducerii în cadastru a străzilor și drumurilor care aparţinând domeniului public, pentru a răspunde cerinţelor legale referitoare la dovada apartenenţei bunurilor care fac obiectul proiectelor de investiţii, documentaţii realizate in conformitate cu Legea 7/1996 a cadastrului şi a publicităţii imobiliare. 
De aceea, luând în considerare preocuparea autorităților publice locale din Municipiul Marghita  de a realiza investițiile cuprinse în proiectul: “ASIGURAREA INFRASTRUCTURII PENTRU TRANSPORTUL VERDE – INFRASTRUCTURII PENTRU BICICLETE ÎN MUNICIPIUL MARGHITA, JUDEȚUL BIHOR”, a cărui documentație trebuie să cuprindă dovada apartenenței bunurilor, care fac obiectul proiectului de investiții, la domeniul public al Municipiului Marghita, cu înscrisuri în Cadastru și Cartea Funciară. 

[bookmark: _GoBack]S-a solicitat biroului agricol și cadastru să se pronunțe, dacă suprafețele de teren care fac obiectul acestui proiect de hotărâre, au format sau nu obiectul legilor fondului funciar, precum și compartimentului juridic să se pronunțe dacă suprafețele respective fac sau obiectul vreunui litigiu. Astfel, s-a constatat  că terenurile respective nu fac obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar și totodată nu au fost formulate cereri de retrocedare, formulate în baza Legii nr. 165/2013 privind măsurile pentru finalizarea procesului de restituire, în natură sau prin echivalent, a imobilelor preluate în mod abuziv în perioada regimului comunist în România, cu modificările și completările ulterioare. De asemenea compartimentului juridic a confirmat că aceste suprafețe nu fac obiectul vreunui litigiu.
Dat fiind faptul că, în conformitate cu dispozițiile art. 286  alin.(4) din OUG nr. 57/2019, privind Codul administrativ, pct. 1 din Anexa nr. 4, străzile fac parte din domeniul public al comunelor, orașelor și municipiilor, regimul juridic fiind clar definit datorită afectaţiunii folosinţei publice;  
De asemenea, ținând cont de prevederile art. 5 din Legea nr. 18/1991, privind fondul funciar, republicată, conform căruia:  
“ART. 5
	 (1) Aparţin domeniului public terenurile pe care sunt amplasate construcţii de interes public, pieţe, căi de comunicaţii, reţele stradale şi parcuri publice………….. care, potrivit legii, sunt de domeniul public ori care, prin natura lor, sunt de uz sau interes public.
	 (2) Terenurile care fac parte din domeniul public sunt inalienabile, insesizabile şi imprescriptibile. Ele nu pot fi introduse în circuitul civil decât dacă, potrivit legii, sunt dezafectate din domeniul public.
	(3) Terenurile pe care sunt amplasate reţele stradale şi parcuri publice…………………. nu pot fi dezafectate din domeniul public decât în cazuri de excepţie pentru lucrări de interes naţional.”
         Faţă de cele de mai sus, vă rog să analizaţi şi să hotărâţi asupra proiectului privind aprobarea modificării unor poziţii din inventarul bunurilor care aparţin domeniului public al municipiului Marghita şi constituirea unor numere cadastrale  în vederea deschiderii de cărţi funciare noi pentru terenuri ce reprezintă drumul de exploatare din extravilanul municipiului Marghita și sat Ghenetea, care se înaintează Consiliului local spre adoptare.

